CELEX: 52018DP0403
Language: hu
Date: 2018-10-24 00:00:00
Title: Az Európai Parlament 2018. október 24-i határozata a Georgios Kyrtsos mentelmi jogának felfüggesztésére irányuló kérelemről (2018/2041(IMM))

16.10.2020   
            
            
               HU
            
            
               Az Európai Unió Hivatalos Lapja
            
            
               C 345/108
            
         
      P8_TA(2018)0403
      Georgios Kyrtsos mentelmi jogának felfüggesztésére irányuló kérelem
      Az Európai Parlament 2018. október 24-i határozata a Georgios Kyrtsos mentelmi jogának felfüggesztésére irányuló kérelemről (2018/2041(IMM))
      (2020/C 345/22)
      
         Az Európai Parlament,
      
                  —
               
               
                  tekintettel a Georgios Kyrtsos mentelmi jogának felfüggesztésére irányuló, a Görög Köztársaság legfelsőbb bíróságának helyettes ügyésze által egy 986,46 EUR összegű húsvéti jutalom kifizetésének elmulasztásához kapcsolódó (AVM O 2017/6101. sz. ügy), 2018. február 27-én megküldött és 2018. március 14-én a plenáris ülésen bejelentett kérelemre,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Georgios Kyrtsost,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),
               
            
                  —
               
               
                  tekintettel az Görög Köztársaság alkotmányának 62. cikkére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A8-0351/2018),
               
            
                  A.
               
               
                  mivel a Görög Köztársaság Legfelsőbb Bírósága melletti ügyészség egy állítólagos bűncselekmény kapcsán tett lehetséges jogi lépésekkel kapcsolatban kérte Georgios Kyrtsos európai parlamenti képviselő mentelmi jogának felfüggesztését;
               
            
                  B.
               
               
                  mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
               
            
                  C.
               
               
                  mivel a Görög Köztársaság alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, a parlamenti képviselők nem tartóztathatók le, nem börtönözhetők be, illetve egyéb módon nem tarthatók fogva;
               
            
                  D.
               
               
                  mivel Georgios Kyrtsos a KMP kiadóvállalat (City Press) és a Free Sunday kiadóvállalat (Free Sunday) jogi képviselőjeként 2005. július 26-án a KMP kiadóvállalat nevében határozatlan idejű szerződés keretében alkalmazta a szóban forgó volt alkalmazottat a két vállalat művészeti vezetőjeként;
               
            
                  E.
               
               
                  mivel Georgios Kyrtsos-t azzal vádolják, hogy 2016. április 27-én nem fizette ki egy alkalmazottjának a 986,46 EUR összegű húsvéti jutalmat, megsértve ezzel a 690/1945 törvényt, amelynek helyébe a 236/95 törvény 8. cikkének (1) bekezdése lépett, ami a 3996/2011 törvény 28. cikke és az 19040/1981 közös miniszteri határozat szerint bűncselekménynek minősül;
               
            
                  F.
               
               
                  mivel az állítólagos bűncselekmény kétséget kizáróan nem áll közvetlen összefüggésben Georgios Kyrtsos európai parlamenti képviselői hivatalával, hanem a két lapterjesztő vállalatánál korábban betöltött igazgatói tisztségéhez kapcsolódik;
               
            
                  G.
               
               
                  mivel az eljárás az Európai Unió kiváltságairól és mentességeiről szóló 7. számú jegyzőkönyv 8. cikke alkalmazásában nem az európai parlamenti képviselő feladatának ellátása során kinyilvánított véleményével vagy leadott szavazataival kapcsolatos;
               
            
                  H.
               
               
                  mivel nincs ok feltételezni, hogy a büntetőeljárás célja a képviselő politikai tevékenységének aláásása (fumus persecutionis);
               
            
               
                  1.
               
               
                  úgy határoz, hogy felfüggeszti Georgios Kyrtsos mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak és Georgios Kyrtsosnak.
               
            
         (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.